b'\n_START_ARTICLE_\nAdyg\xc4\x97ja\n_START_SECTION_\nGeografija\n_START_PARAGRAPH_\nAdyg\xc4\x97ja i\xc5\xa1sid\xc4\x97s\xc4\x8diusi Kaukazo kaln\xc5\xb3 prie\xc5\xa1kaln\xc4\x97se. \xc5\xa0iaurin\xc4\x97je dalyje plyti lygumos, o pietuose \xe2\x80\x93 kalnai. Mi\xc5\xa1kai dengia beveik 40\xc2\xa0% respublikos teritorijos. Respublikos plotas \xe2\x80\x93 7,600 km\xc2\xb2. Adyg\xc4\x97ja ribojasi tik su Krasnodaro kra\xc5\xa1tu. Auk\xc5\xa1\xc4\x8diausias Adyg\xc4\x97jos ta\xc5\xa1kas \xe2\x80\x93 \xc4\x8cugu\xc5\xa1o kalnas (3,238 m). Laiko zona: Maskvos laiko zona (MSK/MSD). UTC prid\xc4\x97tinis laikas +03:00 (MSK)/+0400 (MSD).\n_START_SECTION_\nNaudingosios i\xc5\xa1kasenos\n_START_PARAGRAPH_\nRespublika turtinga naftos ir gamtini\xc5\xb3 duj\xc5\xb3. Taip pat randama aukso, sidabro, volframo, gele\xc5\xbeies ir kit\xc5\xb3 nauding\xc5\xb3j\xc5\xb3 i\xc5\xa1kasen\xc5\xb3.\n_START_SECTION_\nKlimatas\n_START_PARAGRAPH_\nVidutin\xc4\x97 sausio temperat\xc5\xabra -2\xc2\xa0\xc2\xb0C . Vidutin\xc4\x97 liepos temperat\xc5\xabra +22\xc2\xa0\xc2\xb0C. Vidutinis kasmetinis krituli\xc5\xb3 kiekis 700 mm.\n_START_SECTION_\nPolitika\n_START_PARAGRAPH_\nAdyg\xc4\x97jos vyriausyb\xc4\x97s vadovas \xe2\x80\x93 prezidentas, renkamas penkeri\xc5\xb3 met\xc5\xb3 kadencijai. Norint kandidatuoti \xc4\xaf prezidento post\xc4\x85, b\xc5\xabtina \xc5\xbeinoti Adyghabzej\xc4\x99 (adyg\xc5\xb3 kalba). Dabartinis prezidentas Hazretas Med\xc5\xbeidovi\xc4\x8dius Sovmenas i\xc5\xa1rinktas \xc4\xaf prezidento post\xc4\x85 2002 m., kur pakeit\xc4\x97 Aslan\xc4\x85 D\xc5\xbearimov\xc4\x85. Vyriausyb\xc4\x97 \xe2\x80\x93 Adyg\xc4\x97jos valstybin\xc4\x97 taryba (Chaz\xc4\x97), kuri susideda i\xc5\xa1 Atstov\xc5\xb3 tarybos ir Respublikos tarybos, renkama tiesiogiai. Abi tarybos renkamos kas penkerius metus ir turi po 27 atstovus. Adyg\xc4\x97jos ministras pirmininkas skiriamas prezidento Nacionalinio Susirinkimo metu. Dabartinis Adyg\xc4\x97jos ministras pirmininkas \xe2\x80\x93 Asfaras P\xc5\xa1ikanovi\xc4\x8dius Kchaguras. Respublika siun\xc4\x8dia tris atstovus \xc4\xaf Rusijos Federacijos parlament\xc4\x85: vien\xc4\x85 \xc4\xaf D\xc5\xabm\xc4\x85 ir du \xc4\xaf Federacijos taryb\xc4\x85. Respublikos konstitucija buvo priimta 1995 m. gegu\xc5\xbe\xc4\x97s 14 d.\n_START_SECTION_\nEkonomika\n_START_PARAGRAPH_\nNors Adyg\xc4\x97jos respublika yra viena i\xc5\xa1 neturtingiausi\xc5\xb3 respublik\xc5\xb3 Rusijoje, \xc5\xa1alyje gausu mi\xc5\xa1k\xc5\xb3, o dirvo\xc5\xbeemis labai derlingas. \xc5\xa0alis eksportuoja gr\xc5\xabdus, saul\xc4\x97gr\xc4\x85\xc5\xbeas, arbat\xc4\x85, tabak\xc4\x85 ir kitus produktus. I\xc5\xa1vystyta avininkyst\xc4\x97 ir kiaulininkyst\xc4\x97. I\xc5\xa1 pramon\xc4\x97s \xc5\xa1ak\xc5\xb3 labiausia vystomos maisto, medienos, med\xc5\xbeio apdirbimo, popieriaus, sunkiosios technikos ir metalo pramon\xc4\x97s \xc5\xa1akos.\n_START_SECTION_\nTransportas\n_START_PARAGRAPH_\nMaikope yra ma\xc5\xbeas oro uostas (ICAO oro uost\xc5\xb3 kodas URKM), respublikos teritorija eina kelios gele\xc5\xbeinkelio linijos.'